**ДЕТСКА ГРАДИНА ,,БРЕЗА“**



**Програма**

**за превенция на ранното напускане на детска градина**

**”БРЕЗА“, база с.Рибен**

УТВЪРЖДАВАМ:

ДИРЕКТОР НА ДГ ,,БРЕЗА“

с.Комарево ,база с.Рибен



# ВЪВЕДЕНИЕ

Програмата е създадена на основание чл. 263, ал.1, т. 8 от Закона за предучилищното и училищното образование и е в съответствие с целите, залегнали в националните политики по превенция на ранното напускане на образователната система и комплекса от мерки на правителството в областта на образованието и социално-икономическото развитие. Водещи стратегически документи при изготвянето на Програма на ДГ „Бреза” за превенция на ранното напускане на образователната система са:

Стратегия за намаляване дела на преждевременно напусналите образователната система 2013 -2020;

Национална стратегия за насърчаване и повишаване на грамотността 2014 – 2020;

Национална стратегия за учене през целия живот 2014 –2020; Закон за предучилищно и училищно образование;

* Наредба за приобщаващото образование;
* Решение № 373 на МС от 5 юли 2017 година за създаване на Механизъм за съвместна работа на институциите по обхващане и задържане в образователната система на деца и ученици в задължителна предучилищна и училищна възраст

Програмата акцентира върху:

1. Мерки, свързани с превенцията на риска от отпадане от детска градина.
2. Обмен на добри и работещи практики между заинтересованите страни в едно със засилена информационна дейност за популяризиране ползите от образование.
3. Усъвършенстване на системата за събиране на постоянна и надеждна информация за движението на децата.
4. Участието на педагогически специалисти **в групите за обхват на**

# общинско ниво – за учебната 2024/25 – Ана Първанова,Габриела Вълкова

***Отчитането на изпълнението на Програмата ще се извърши пред ПС в края на учебната година.***

# ПРИНЦИПИ НА ПРОГРАМАТА ЗА ПРЕВЕНЦИЯ НА ОТПАДАНЕТО НА ДЕЦА

Програмата за превенция на отпадането на деца се базира на основни принципи на включващото образование:

* + Всяко дете има право на образование и трябва да има равен достъп до образование
  + Всяко дете може да учи и да се възползва от предимствата, които образованието дава
  + В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус
  + Възгледите и мнението на детето трябва да бъдат взети предвид при неговото участие в детската градина. Детето следва да бъде стимулирано да участва активно в образователно- възпитателния процес.

# Идентифициране на рисковите фактори за преждевременно напускане на деца от детската градина:

* + Недостатъчно грижи и заинтересованост от страна на родителите, негативно отношение към образованието на родителите;
  + Липса на ефективни санкции за родителите.
  + Нисък жизнен стандарт на част от населението в резултат на продължителна безработица.
  + Проблеми в семействата, водещи до отпадане на деца от детска градина.
  + Липса на достатъчно финансови възможности в институцията за подкрепа на застрашени от отпадане деца по социални причини.
  + Миграционни процеси, честа смяна на местопребиваването.

# IV ЦЕЛИ НА ПРОГРАМАТА

Осигуряване на равен достъп и подкрепа за развитие и приобщаване в системата на предучилищното образование на децата като предпоставка за равноправно социално включване и пълноценна личностна реализация

# ОПЕРАТИВНИ ЦЕЛИ:

1. Разработване, изпълнение на политика за повишаване на обхвата в образователната система.
2. Идентифициране на рисковите фактори за преждевременното напускане на детската градина с оглед ограничаване на последиците от тях.
3. Насърчаване на включването в образованието на рискови групи и развиване на приобщаващото образование.
4. Увеличаване на разнообразието и ефективността на механизмите и стимулите за включване в образование и обучение.
5. Изграждане на широко публично доверие и подкрепа за политиките за превенция и намаляване на преждевременното напускане на детската градина.

***С изпълнението на целите на програмата се очаква да бъдат постигнати следните резултати***:

* + Приложен единен комплекс от политики, планове и мерки на ниво детска градина, съответстващи на националните и основаващи се на системно наблюдение, анализ, оценка, редовна отчетност и прозрачност, от които да

произтичат коригиращи действия, развиване на ресурси и насочване на въздействието съобразно установените потребности;

* + Подобрени резултати от образование и възпитание, осигурена подходяща образователна подкрепа за развитието на всяко дете, включително на деца от уязвими етнически общности и на деца със специални образователни потребности;
  + Задържане на нивото на отпаднали деца от детската градина чрез редовното посещаване.

# ПОЛИТИКИ ЗА ПРЕДОТВРАТЯВАНЕ НА ПРЕЖДЕВРЕМЕННОТО НАПУСКАНЕ НА ДЕТСКАТА ГРАДИНА

1. *Мерки за превенция на преждевременно напускане детската*
   1. Осигуряване на позитивна образователна среда - Позитивната образователна среда е свързана с ясно дефиниране на правата, задълженията и отговорностите на участниците в образователния процес за осигуряване на условия за образование, благоприятстващо развитието на личността на всяко дете, както и с подобряване на взаимодействието в образователната институция
   2. **Повишаване на качеството на образование** като предпоставка за развитие на личността на всяко дете и предотвратяване на преждевременното напускане детската градина. В това отношение следва да се постави акцент върху:

оценяване, установяващо резултати и осигуряващо обратна връзка, за поддържане и стимулиране на мотивацията за учене, както и мониторинг на качеството на образователния процес;

**прилагане на съвременни подходи на преподаване**, съобразени с индивидуалността на детето като партньор в образователния процес;

задължителна **квалификация на педагогическите специалисти**, насочена към идентифициране и справяне със случаите на риск от преждевременно напускане на образователната институция;

развиване и популяризиране на **нови форми на препод**аване;

формиране на нагласа за учене през целия живот от най-ранна възраст.

* 1. Осигуряване на достъп до *образование* и повишаване на качеството на образованието **за децата от уязвими етнически общности**.. Там, където е необходимо, следва да се предоставя допълнително обучение по български език.
  2. **Достъп до качествено образование за деца със специални образователни потребности** Осигуряване на приобщаващо образование за децата със специални образователни потребности чрез: изграждане на педагогическа и специализирана подкрепяща среда за всяко дете за осигуряване на **приобщаващото образова**ние.

1. *Мерки за интервенция на преждевременно напусналите детската градина*
   1. Повишаване участието **и ангажираността на родителите** и местната общност са участници в процеса на образование. Те са основен фактор

за подпомагане на децата в риск от преждевременно напускане на детската градина и трябва да бъдат насърчавани чрез:

* + - **популяризиране на добри практики** и възможности за участие в мрежи за включване на родителите и местната общност в процеса на прилагане на мерките за предотвратяване на преждевременното напускане на детската градина;
    - повишаване на отговорността на родителите и тяхната активност за сътрудничество с учителите и ръководство с цел развитието на децата им с фокус върху родители от уязвими групи за насърчаване на редовното посещаване на детската градина;
    - **включване** в осъществяването на граждански контрол **в управлението на ДГ- Обществен съвет.**
  1. Развитие на **занимания по интереси**. Заниманията по интереси имат доказан ефект като средство за повишаване удовлетвореността на децата от живота в детската градина и ограничаване на преждевременното напускане. Те осмислят свободното време на децата чрез изява в предпочитана дейност, приобщават и мотивират, включително деца с идентифицирани потребности от специфична подкрепа, деца в риск от отпадане и/или с прояви на агресия и/или насилие. Тези занимания повишават мотивацията за участие в образователния процес и допринасят за развиване на знания, умения и компетентности.
  2. Подпомагане на децата, застрашени от преждевременно напускане на детската градина по финансови причини. Ползване на преференции при заплащане на таксите за детска градина .

1. *Мерки за компенсиране на ефекта от преждевременното напускане на детската градина*

3.1Създаване на подходящи условия за реинтегриране в образователната система на преждевременно напусналите я чрез:

завръщане на преждевременно напусналите детската градина към формалната система на образование;

включване в самостоятелна или почасова организация на предучилищното образование.

# ПОЛИТИКИ И МЕРКИ, КОИТО ДГ „БРЕЗА ПРЕДПРИЕМА ЗА ПРЕОДОЛЯВАНЕ НА ПРИЧИНИТЕ ЗА ОТПАДАНЕ

**МЕРКИ И ДЕЙНОСТИ, СВЪРЗАНИ С ПРЕВЕНЦИЯТА ОТ ОТПАДАНЕ:**

1. Създаване на мерки, подчинени на областната и общинска програма за образователна интеграция на децата и учениците от етническите малцинства.
2. Квалификация на педагогическите специалисти в посока справяне с агресията и насилието и превръщането им в педагогически консултанти- провеждане на обучения за агресията и насилието и начините за разрешаване на конфликти;
3. Допълнителни дейности за усвояване на българския книжовен език и повишаване на грамотността
4. Насърчаване на включването в образованието на рискови групи и развиване на приобщаващото образование.
5. Превръщане на детската градина в приятно и желано място за децата чрез използване на ИНОВАТИВНИ педагогични методи и форми за преподаване.

6.Извършване на ефективна диференцирана работа с деца намалена успеваемост.

7.Възлагане на отговорни индивидуални задачи на децата, за да се почувстват значими в собствените си очи и в очите на околните, за да се мотивират и успяват.

8.Гражданско образование и непрекъсната работа с родителската общност.

9.Здравно образование и възпитание

10.Допълнителни образователни дейности извън ДОС.

Настоящата програма е приета на ПС, протокол № 1от 13.09.2024 г.